ΓΡΑΠΤΗ ΕΡΩΤΗΣΗ E-3634/00

υποβολή: Erik Meijer (GUE/NGL) προς την Επιτροπή

(22 Νοεμβρίου 2000)

Θέμα: Μέτρα κατά της αύξησης των τιμών που συνεπάγεται η ελευθέρώση, η ιδιωτικοποίηση και ο ανταγωνισμός

1. Γνωρίζει η Επιτροπή ότι τα εξαγγελθέντα μέτρα που παρέχουν στις επιχειρήσεις και τους μεμονωμένους καταναλωτές δυνατότητες να προμηθεύονται την ηλεκτρική τους ενέργεια από διάφορους παραγωγούς ηλεκτρικής ενέργειας εντός και εκτός της χώρας τους αποδεικνύονται δυσεφάρμοστα ή και ανεφάρμοστα λόγω της περιορισμένης ικανότητας των δικτύωνψηλής τάσης, καθώς και λόγω των μάλλον αναγκαίων συμφωνιών σχετικά με τον καθορισμό των τιμών χάριν προστασίας προηγουμένων επενδύσεων;

2. Γνωρίζει επίσης η Επιτροπή ότι η προτίμηση που δίδεται στις μεγάλες επιχειρήσεις όσον αφορά την απόκτηση του δικαιώματος ελεύθερης αγοράς από νέους προμηθευτές ηλεκτρικής ενέργειας και το γεγονός ότι διάφορες μεσαίες επιχειρήσεις είναι αναγκασμένες να περιμένουν έως το 2002 ενώ οι μεμονωμένοι καταναλωτές μέχρι και το 2004, θα αποβεί εις βάρος των τελευταίων οι οποίοι θα πρέπει να πληρώσουν ακριβότερα για μια ενέργεια η οποία θα έχει αρχίσει να σπανίζει από ό,τι οι κατά προτίμηση πρώτοι εξυπηρετηθέντες;

3. Είναι σε θέση να επιβεβαιώσει η Επιτροπή ότι αυτή η μορφή ελευθέρωσης της αγοράς, θα σημάνει για πολλούς αγοραστές, κυρίως για την μεγάλη πλειοψηφία των νοικοκυριών, αύξηση των τιμών αντί για μείωση;

4. Συμμερίζεται η Επιτροπή την άποψη ότι η ελευθέρωση και η ιδιωτικοποίηση του τομέα της ενέργειας είναι κυρίως εις βάρος των μεμονωμένων καταναλωτών επειδή η θέση τους στην αγορά είναι μειονεκτική, ως εκ τούτου δε ότι θα πρέπει να ληφθεί μέριμνα προκειμένου να τεθεί τέρμα στην εξέλιξη αυτή και να επανέλθει η προηγούμενη κατάσταση, όπως συνέβη εν τω μεταξύ στην αμερικανική πολιτεία της Καλλιφόρνιας;

5. Ποιες ενέργειες προτίθεται να αναλάβει η Επιτροπή κατά της επαπειλούμενης ανεπάρκειας ηλεκτρικής ενέργειας, της αύξησης των τιμών και της μειονεκτικής θέσης ορισμένων ομάδων αγοραστών στην αγορά της ηλεκτρικής ενέργειας;

Πηγή: Η ολλανδική εφημερίδα De Volkskrant της 4ης Νοεμβρίου 2000.

Απάντηση της κας de Palacio εξ ονόματος της Επιτροπής

(9 Ιανουαρίου 2001)

1. Η Επιτροπή έχει επίγνωση του γεγονότος ότι οι δυνατότητες των εταιρειών να προβαίνουν σε εισαγωγές ηλεκτρικού ρεύματος από το εξωτερικό είναι περιορισμένες σε ορισμένα κράτη μέλη, επειδή οι διαθέσιμες δυνατότητες διασύνδεσης δεν επαρκούν για την ικανοποίηση του συνόλου της ζήτησης για εισαγωγές.

Η Επιτροπή ανησυχεί σχετικά με τις επιπτώσεις που έχει η κατάσταση αυτή για την ανάπτυξη του ανταγωνισμού στο πλαίσιο της εσωτερικής αγοράς. Για το λόγο αυτό, η Επιτροπή εργάζεται από κοινού με τους εθνικούς ρυθμιστικούς φορείς και τα κράτη μέλη, ούτως ώστε να διασφαλιστεί ότι οι διαθέσιμες δυνατότητες των δικτύων διασύνδεσης επιμερίζονται στους διάφορους φορείς της αγοράς κατά τρόπο που δεν θεσπίζει διακρίσεις και είναι διαφανής. Η Επιτροπή μελετά επίσης κατεπειγόντως κατά πόσο οιφιστάμενες συμφωνίες αποκλειστικής διάθεσης ορισμένων δικτύων διασύνδεσης είναι συμβιβάσιμες με τους κανόνες του ανταγωνισμού. Σε περίπτωση που οι συμφωνίες αυτές παραβιάζουν τις διατάξεις των άρθρων 81 και 82 (πρώην άρθρων 85 και 86) της συνθήκης ΕΚ, πρέπει να θεωρηθούν άκυρες. Αυτό θα έχει ως αποτέλεσμα να μειωθούν ενδεχομένως οι σημερινές πενιχρές δυνατότητες των διαφόρων δικτύων διασύνδεσης.

2. και 5. Αναφορικά με τα σημεία 2 και 5 η Επιτροπή έχειπόψη της το ολλανδικό χρονοδιάγραμμα για το άνοιγμα της αγοράς ηλεκτρικής ενέργειας, το οποίο μνημονεύει το Αξιότιμο Μέλος. Ωστόσο, δενπάρχει κανένας βάσιμος λόγος που να εξωθεί την Επιτροπή στην πεποίθηση ότι θαπάρξει έλλειψη ηλεκτρικής ενέργειας, όταν παρασχεθεί και σε άλλους καταναλωτές η δυνατότητα να επιλέξουν το φορέα προμήθειας της ηλεκτρικής ενέργειας, το 2002 και το 2004, αντιστοίχως.

3. Η Επιτροπή δεν είναι σε θέση να επιβεβαιώσει τη δήλωση του Αξιότιμου Μέλους, σύμφωνα με την οποία η εφαρμογή της βαθμιαίας προσέγγισης που οδηγεί στο άνοιγμα των αγορών καταλήγει σε αύξηση των τιμών ηλεκτρικής ενέργειας. Όπως, πάντως, σημειώνει η Επιτροπή, τα νοικοκυριά είναι εκείνα θα επωφεληθούν περισσότερο από όλους τους άλλους από τηνποχώρηση των τιμών της ηλεκτρικής ενέργειας σε εκείνα τα κράτη μέλη που έχουν επιλέξει να δώσουν σε όλους τους καταναλωτές την απόλυτη ευχέρεια επιλογής του προμηθευτή ηλεκτρικής ενέργειας, όπως για παράδειγμα συμβαίνει στη Γερμανία και τη Φινλανδία.

4. Η Επιτροπή συμφωνεί με τη δήλωση του Αξιότιμου Μέλους, ότι η θέση των καταναλωτών στην εσωτερική αγορά της ηλεκτρικής ενέργειας είναι άνιση, εξαιτίας του ότι ο βαθμός ανοίγματος της αγοράς διαφέρει από το ένα κράτος μέλος στο άλλο. Όσον αφορά το σημείο αυτό, η Επιτροπή προτίθεται ναποβάλει σχετικές προτάσεις οι οποίες θα έχουν ως αποτέλεσμα, σε εύλογο χρονικό διάστημα, να δοθεί σε όλους τους καταναλωτές σε κοινοτική κλίμακα η ευχέρεια να επιλέξουν τους φορείς τροφοδοσίας τους με ηλεκτρική ενέργεια, αποκομίζοντας με τον τρόπο αυτό τα ευεργετήματα που προκύπτουν από το άνοιγμα των αγορών με την επικράτηση χαμηλότερων τιμών και την παροχή καλύτερωνπηρεσιών.